I 1970 opprettet han Einar Granum Kunstskole. I 2001 ble navnet endret til Einar Granum Kunstfagskole. Skolen ble drevet som kveldsskole det første året, men fra 1971 ble den drevet som dagskole av Sidsel og Einar Granum. I 1973 ble den ettårig. I 1983 ble den utvidet med et andre skoleår. En kort periode ble den, på begynnelsen av 1990-tallet, utvidet med et tredje år, før den igjen ble toårig. Skolen er organisert som en stiftelse, har fått statsstøtte etter privatskoleloven siden 1988.